कृष्ण श्रीवास्तव
पर्सा, २० असार ।
पर्सा जिला में रहल नेशनल मेडिकल कलेज में अध्ययन कर रहल दु गो विधार्थी बिच चाकु प्रहार भइला से ३ जने घायल भइल बा लोग । घरायसी विवाद के लेके भइल झगड़ा चाकु से मारपीट में परिणत भइल रहे ।
सर्लाही जिला स्थाई घर रहल आ वीरगंज के वडा नम्बर १५ स्थित त्रिमुर्ति चौक में डेरा लेके रहत आ रहल अरबिन्द सहनी आ रंजित प्रसाद रौनियार बिच भइल चाकु प्रहार से ३ जने सख्त घायल भइल बाड़े ।
नेशनल मेडिकल कलेज में पढ़ रहल २८ बर्षिय अरबिन्द सहनी द्वारा चाकु प्रहार भइला से दोसर विधार्थी रंजित प्रसाद रौनियार आ उनकर बहिन चांदनी देवी रौनियार घायल भइल बाड़ी त उनकरे मतारी मिनादेवी रौनियार के हात में भी चोट लाग के समान्य घायी भइल बाड़ी । घायल तिनु लोग के इलाज नेशनल मेडिकल कॉलेज में हो रहल प्रहरी जनवले बा ।
घायल रंजित के पेेट में चाकु प्रहार भईल रहे । १५ बर्षिय चांदनी आ ६० बर्षिय मिनादेवी के घाव सामान्य अउरी २८ बर्षिय रंजित के घाव मध्यम खाल के रहल प्रहरी बतवले बा ।
चाकु प्रहार करेवाला अरबिन्द सहनी घटना बाद फरार रहला से उनकर खोजतलाश में प्रहरी लागल जिल्ला प्रहरी कार्यालय पर्सा जनवले बा।